Suzume

é un filme xaponés de animación de 2022 dirixido e escrito por Makoto Shinkai. O filme conta a historia de Suzume Iwato, unha moza de secundaria de 17 anos e un estraño mozo, Souta Munakata, que se unen para evitar unha serie de desastres en todo o Xapón selando as portas que atravesa un colosal verme sobrenatural que provoca terremotos.

Producido por CoMix Wave Films, conta coas voces de Nanoka Hara e Hokuto Matsumura, con deseños de personaxes de Masayoshi Tanaka, dirección de animación de Kenichi Tsuchiya, dirección de arte de Takumi Tanji, e a partitura musical foi composta por Radwimps e Kazuma Jinnouchi, polo que é a terceira colaboración de Shinkai con Radwimps e Tanaka, despois de Your Name (2016) e O tempo contigo (2019). O filme comezou a producirse a comezos de 2020, e finalmente anunciouse que estaba rematada en outubro de 2022. Os seus temas inspiráronse no terremoto e tsunami de Sendai de 2011. Unha adaptación á novela, tamén escrita por Shinkai, e unha serie manga ilustrada por Denki Amashima foron lanzados antes da estrea do filme.

 Personaxes 
 Personaxe Actor Voz en xaponés  Nanoka HaraAkari Miura (nena)  Hokuto Matsumura  Eri Fukatsu  Shota Sometani  Sairi Ito  Kotone Hanase  Kana Hanazawa  Matsumoto Hakuō II  Ryunosuke Kamiki  Ann Yamane  Aimi

 Notas 

Categoría:Filmes de 2022
Categoría:Filmes en lingua xaponesa
Categoría:Filmes do Xapón
Categoría:Filmes dirixidos por Makoto Shinkai
Categoría:Filmes de Warner Bros.
Categoría:Filmes distribuídos en sistemas IMAX
Categoría:Filmes ambientados en 2023